ของขวัญ ปีใหม่
ใกล้จะปีใหม่แล้วจะซื้อของขวัญอะไรดี ซื้อข้าวของเครื่องใช้ ขนมนมเนย กระเช้าของขวัญ ใช้แล้วก็หมดไป ปีนี้เปลี่ยนมาให้ &#8220;ของขวัญสร้างมูลค่าเพิ่ม&#8221; ดีกว่าไหม
29 ต.ค. 2565

ใกล้จะปีใหม่แล้วจะซื้อของขวัญอะไรดี ซื้อข้าวของเครื่องใช้ ขนมนมเนย กระเช้าของขวัญ ใช้แล้วก็หมดไป ปีนี้เปลี่ยนมาให้ “ของขวัญสร้างมูลค่าเพิ่ม” ดีกว่าไหม
1.กองทุนรวม บริษัทบางแห่งก็ให้กองทุนหุ้นระยะยาว (LTF) เป็นของขวัญปีใหม่แก่พนักงาน นอกจากเป็นสินน้ำใจแล้วยังสามารถนำไปลดหย่อนภาษีได้ บางคนก็ซื้อกองทุนให้ลูกหลานเป็นของขวัญรับเด็กแรกเกิด เก็บไว้เป็นเงินทุนตอนโต 
2.สลากออมสิน หรือสลาก ธ.ก.ส. ถือเป็นของขวัญอีกชิ้นหนึ่งน่าสนใจ แถมมีสิทธิลุ้นรางวัล
3.เปิดบัญชีเงินฝาก เป็นของขวัญที่เหมาะกับคนที่อยู่ในครอบครัวเดียวกัน เช่น พ่อแม่เปิดบัญชีเงินฝากให้ลูก หรือลุงป้าน้าอาเปิดบัญชีเงินฝากให้หลาน
4.ทองคำ เป็นของขวัญในโอกาสพิเศษได้เสมอ ซึ่งการซื้อทองรูปพรรณ ทองแท่ง ถือว่าเป็นทางเลือกที่ดี เพราะถือเป็นของขวัญที่เพิ่มมูลค่าได้
5.หนังสือที่ให้ความรู้ ช่วยเพิ่มอาหารสมองให้แก่ผู้รับของขวัญ จึงเป็นของขวัญที่มีคุณค่า
ปีใหม่นี้ก็ลองมาคิดหาไอเดียใหม่ๆ หา “ของขวัญ” ที่สร้างมูลค่าเพิ่มกันดีกว่า